钦定古今图书集成/明伦汇编/闺媛典/第094卷 > 程娥〈刘氏邹氏胡氏林氏妇李氏妇附〉
## 钦定古今图书集成/明伦汇编/闺媛典/第094卷 > 程娥〈刘氏邹氏胡氏林氏妇李氏妇附〉

按《明外史列女传》：“程娥，江都人，诸生陈煜节妹。未字，
城被围，以死自誓，与叔母刘约，各以大带置袖中。城
破，女理发更衣，再拜别其母，遂缢死。刘有女，甫一岁，
啼甚惨，刘乳之，复以糕饵一器置女侧，乃死。”刘妯娌、
邹氏、胡氏亦同死。女之祖姑适林者，投井死；姑适李
者，遭掠。绐卒至井傍，大骂，投井死。时称“一门六节。”